Case ID: 1206718
Sentence 0: TƏSVİRİ HİSSƏ: İddiaçı (iddiaçı) 1974-2001-ci illərdə fasilələrlə əmək fəaliyyəti ilə məşğul olduğu illər üzrə iş stajının sosial sığorta stajı kimi nəzərə alınmaqla, yaşa görə əmək pensiyası təyin edilməsi üçün Azərbaycan Respublikası Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fondunun Şirvan şəhər şöbəsinə (cavabdeh) müraciət etmiş, lakin cavabdeh xx xxxxx 2019-cu il tarixli, **********8 saylı məktubla iddiaçının əmək kitabçasında qeyd olunan 1998-2001-ci illər üzrə əmək haqqının hesablanmadığı və «Şirvanenerjiinşaat» Tikinti idarəsində əmək fəaliyyətində olduğu müddət üzrə DSMF-yə məcburi dövlət sosial sığorta haqqı ödənilmədiyi üçün həmin müddətin sığorta stajı kimi nəzərə alınmasının mümkün olmadığını əsas gətirərək, ona yaşa görə əmək pensiyası təyin olunmasından imtina etmişdir.